Irteera+geo

IKASTEKO EGOERA GEOGRAFIA Klasean edukiak lantzen badira gero teoria horren presentzia gure egunerokotasunean ikusten bada errezago barneratzen da. Geografia fisikoaren hainbat kontzeptu ikusi ahal izateko irteera bat egitea egokia izan daiteke. Inguruan daukaguna baloratu behar dugu eta horretarako, aldez aurretik, ezagutu behar dugu. Hori dela eta, klase ordu batean, bi badira askoz hobeto, lasaiago ibiltzeko eta ikusi behar dena hobeto antzemateko, gure ingurua aztertzera atera daiteke. Gure inguruak geografia fisikoaren hainbat kontzeptu aztertzeko aukera anitak eskaintzen digu hala nola, harri motak, ibai baten inguruan agertzen direnak (buztin eremua, ibaietako terrazak, uholde lautadak, higadura eta sedimentazioa…), harrien meteorizazioa, lurzoruen ezaugarriak, lurzoru motak, Foehn efektua, landaretza… Ikasteko egoera honen helburua da: pentsatzen eta ikasten ikasi, egiten eta ekiten ikasi, norbera izaten ikasi, elkarrekin bizitzen ikasi eta komunikatzen ikasi.